Kelermeso pilkapiai

Kelermeso pilkapiai () – pilkapiai prie Kelermeso stoties, Giagino rajonas, Adygėja, Šiaurės Kaukazas.

 Pilkapynas 
Pilkapyną sudaro VII – VI a. pr. m. e. pilkapių grupė. Pilkapius 1903-1904 m. tyrė Nikolajus Veselovskis. Mirusieji laidoti dideliuose stačiakampiuose kapuose, kapo duobę dengė medžių šakos, sukrautos ant stulpų, virš kapo buvo supiltas didelis sampilas. Kapuose rasta žirgų griaučių (viename kape buvo palaidota iki 24 žirgų), manoma, paaukotų, su puošniomis geležinėmis ir bronzinėmis kamanomis, ginklų, auksinių diademų ir taurių, sidabrinis veidrodis. Kamanos ir ginklai būdingi skitų kultūrai. Pilkapiuose palaidoti meotų arba skitų, apsistojusių po žygių į priešakinę Aziją, vadai ar genčių vyresnieji. Radinius saugo Ermitažas, Sankt Peterburgas.

 Šaltiniai 

Отчет археологической комиссии за 1904 г., СПБ, 1907
 Максимова М. И., Серебряное зеркало из Келермеса, / Советская археология, т. 21, М., 1954
 Максимова М. И. Ритон из Келермеса, / Советская археология, т. 25, М., 1956
 Артамонов М. И., Сокровища скифских курганов в собрании государственного Эрмитажа, Прага – Л., 1966.

 Nuorodos 
Kelermeso pilkapių radiniai 

Kategorija:Šiaurės Kaukazo archeologija